** Мустафина Эльвира Асхадовна**

 **№38 «Жазира» бөбекжайы МКҚК**

 **тәрбиешісі.Педагог-сарапшы.**

 **БҚО.Орал қаласы.**

**Мектеп жасына дейінгі балаларды тәрбиелеуде ойын түрлерін қолданудың маңыздылығы.**

Ең кішкентай балалар, тіпті сәбилер де ойнауға бейім болады, олар дыбыстар
мен қарапайым әрекеттерді қызығушылықпен зерделейді, сондай-ақ өздерін
қызықтыратын заттарды зерттеуге қызығушылық танытады.

Ойын физикалық тұрғыдан өмірлік маңызы бар негізгі қажеттіліктерді
қанағаттандыру үшін аса қажетті болып табылмайды. Алайда ойын балалардың дамуы барысында оқытудың кең ауқымын қамти отырып, олардың эмоционалдық әл-ахуалын демеп отырады деп есептеледі.

Ойын түрлерін оқыту әдісі ретінде қолдану балалардың танымдық қызығушылығын арттыруға ықпал етеді.

«Ойын» балалардың назарын аудару, көңілін аулау, қызықтыру үшін жүзеге асырылатын таңдау бойынша іске асыруға болатын әртүрлі іс-әрекет түрлерін қамтиды

Ойын арқылы оқыту технологиясының негізгі элементтері:

-ойынның алдына нақты оқу мақсаты қойылады:

-нақты педагогикалық нәтижеге қол жеткізіледі
-оқу қызметі ойын тәртібіне бағынады
-оқу материалдары ойын құралдары болып табылады.

Ұжымдасқан қызмет түрлерін ұйымдастыруға бағытталған ойын тәсілдері балаларға басқалардың пікірімен санасуды, ойын нәтижесін
болжауды, өз бетінше белгілі бір іс-әрекеттерді жоспарлауды, мақсатқа жету жолдарын айқындауды үйретеді.

***Тәрбиелеу мен оқытуға арналған ойындарды да үш топқа бөліп қарастыруға болады.***

***Ойынды ұйымдастыру:***

***-*Педагог жетекшілігімен ойын
-Құрылымдалған ойын
-Еркін ойын**
**Педагогтің жетекшілігімен жүргізілетін ойында** педагог ойынға қажетті материалдармен балаларды қамтамасыз етіп, ойынды бастап береді немесе ойынды бағыттау не баланы бағдарлау үшін ойынға қосылады.

Бұл ойын барысында әдетте балаға қашан және не істеу керектігі жөнінде нұсқаулар беріледі. Ойынның /тапсырманың нақты аяқталу кезеңі болуы ойын барысында өрбуі мүмкін әртүрлі нұсқалар санын шектейді.
Бұл баланың ойынды қабылдауын жеңілдетеді. Сонымен қатар ойынның айқын құрылымы балаға ойынның ақырғы нәтижесіне жету үшін қандай қадамдар мен ісәрекеттерді орындау қажет екендігін түсінуге мүмкіндік береді.

Бұл ойынның ерекшеліктері балалар үшін алаңсыз ойнауға жағдай жасалған ойын/оқу ортасын қамтамасыз етеді, бала мұндай ортада басқа балалармен өзара қарым-қатынаста ойынға қажет дағдыларын дамыта алады. Бала ойын ережелеріне сәйкес іс-әрекеттерді ұғынып алған соң, ойынды өз бетінше бастап, басқалардың көмегінсіз өзі аяқтай алатын болады.

**Құрылымдалған ойын** мектеп жасына дейінгі балаға белгілі бір дағдыларды үйретуге және дамытуға
бағытталған ойын түрінде ұйымдастырылатын іс-шара.

Құрылымдалған ойын түрлеріне:

әртүрлі қимыл-қозғалыс ойындары мен жаттығулар (секіру, өрмелеу)
суды, құмды, саз балшықты пайдаланатын ойындар, арт-терапия түріндегі ойындар(саусақпен, қылқаламмен, пастель бояулармен, түрлі түсті қарындаштармен сурет салу) жатады.

Құрылымдалған ойында қолдануға болатын материалдарға
су, құм, саз, ермексаз - бала бұлардың көмегімен өзінің ой-сезімдерін білдіре алады.Бұл материалдар сондай-ақ сублимацияның дамуына ықпал етеді. Атап айтқанда, құрылымдалған материалмен жұмыс істеуге арналған сабақ ойын терапиясының ерте кезеңдерінде, баланың сезімдері әлі қалыптасып және саналы түрде сезінгенге дейін ерекше маңызды. Балалардың сумен, бояулармен, сазбен ойнауы олардың өз сезімдерін білдіруіне және белгілі бір нәтижеге, жетістікке жету сезімін сезінуге мүмкіндік береді.

**Еркін ойын** Нақты шекаралары мен ережелері жоқ, бала
қалағанын жасауға мүмкіндік беріледі.Бұл ойынның маңыздылығы балалардың өзара қарым-қатынасын дамытуымен байланысты. Еркін ойын балалардың талқылау, проблеманы шешу, қақтығыстардың алдын алу, келісімге келу және т.б. қарым-қатынас дағдыларын қалыптастырады.

Балалар **2-3 жастан** бастап аса белсенді бола бастайды. Олар өз белсенділігін тынымсыз іс әрекеттері арқылы көрсетеді.

-ойыншықтарды алып бөлменің бір шетінен екінші шетіне жүгіреді, аласа
орындықтарға дивандарға өрмелеп мінеді және қайта түседі;
- әрі-бері жүреді немесе жүгіреді, автомашиналар мен басқа да дөңгелекті
ойыншықтарды жүргізеді;
-допты лақтырады немесе тебеді;

Өз бетінше еркін қимыл қозғалыс жасау бала дамуының маңызды шарттарының бірі болып табылады, сондықтан балабақша тәрбиешісі бөлмеде де, ауладағы алаңда да балалардың қимыл-қозғалысын жетілдіруге қажетті бос орынның, ойыншықтар санының, құрал-жабдықтардың жеткілікті болуын қадағалауы тиіс.

Педагог балалардың өз бетінше еркін ойынына жанама түрде жетекшілік жасай білуі керек. Ол ойынды бақылай отырып, кімнің қай ойынды немесе ойыншықты ойнай алмайтынын, кімнің аз қозғалатынын, ал кімнің, керісінше, тынымсыз екенін байқауы тиіс. Балалардың дербес ерекшеліктері мен мүмкіндіктерін ескере отырып, педагог олардың іс-әрекетін мұқият басқарып отырғаны жөн. Ол балалардың біреуіне жаңа ойыншықпен ойнауды үйренуіне көмектеседі, енді біреуіне бірге доп ойнауды ұсынады, ал тағы біреуіне тыныш отырып ойнайтын ойын тауып бере алады. Әдетте кіші
жастағы балалар, әсіресе, бірінші кіші жастағылар тобының балалары жеке ойнағанды жақсы көретінін ескере отырып, тәрбиеші олардың жеке ойнауына мүмкіндік беруі тиіс, сонымен қатар балаларды бірлескен ойынға тартуға ұмтылуы керек. Ойын түрлерін оқыту әдісі ретінде пайдалану оқушылардың танымдық қызығушылығын арттыруға ықпал етеді. Оқытудағы ойын технологиясының басты элементтері: ойынның алдында нақты оқу мақсаты қойылады; ойын әрекеттері арқылы нақты педагогикалық нәтижеге қол жеткізіледі; оқу қызметі ойын ережелеріне бағынады; оқыту
материалдары ойын құралдары болып табылады. Ұжымдық қызмет түрлерін ұйымдастыруға бағытталған ойын тәсілдері оқушылардың басқа топ мүшелерінің пікірін құрметтеуді, ақырғы нәтижелерді болжауды, өздерінің ойын барысында атқаратын іс-әрекетін өз бетінше жоспарлауды,мақсатқа жету әдістерін анықтауды үйренуіне ықпал етеді.